Lav et referat af nedenstående tekst:

Tekst:
En vicevært fra Nørresundby gjorde i slutningen af sidste uge et opsigtsvækkende fund. I en kælder fandt han omkring 5.000 stjålne breve. Det var en tidligere postmedarbejder, der boede i lejligheden. I forbindelse med en fraflytning fik viceværten adgang til kælderrummet, hvor han fandt brevene. - Jeg er rigtig ked af, at der er kunder, som ikke har modtaget deres post før nu. Det er en sag, som vi ser meget alvorligt på, og vi har derfor meldt tyveriet til politiet, siger Marianne Holmsgaard, chef for Distributionen i Nordjylland. Postbuddet arbejdede for Post Danmark fra 2006 til 2008, hvor han blev bortvist efter tjenesteforsømmelse. De stjålne breve stammer fra perioden fra januar 2007 til marts 2008. - Selvom brevene er flere år gamle, så skal posten ud. Derfor omdeler vi naturligvis brevene sammen med en forklaring og undskyldning til de berørte, siger Marianne Holmsgaard.

Referat:
En tidligere ansat ved Post Danmark har stjålet cirka 5.000 breve i årene mellem 2007 og 2008.